Lietuvos ryšių su visuomene specialistų sąjunga

Lietuvos komunikacijos asociacija (LTKA) – nevyriausybinė organizacija, vienijanti Lietuvos ryšių su visuomene profesionalus. Iki 2018 m. kovo 19 d. vadinosi Lietuvos ryšių su visuomene specialistų sąjunga (LRVS).

Istorija 
2018 m. vasario 20 d. visuotinio susirinkimo metu patvirtintas naujas organizacijos pavadinimas – Lietuvos komunikacijos asociacija. Kovo 20 d. organizacija pradeda oficialiai veikti nauju vardu – Lietuvos komunikacijos asociacija.

2001 m. lapkritį LRVS tapo Tarptautinės ryšių su visuomene asociacijos (IPRA) partnere.

Sąjunga įkurta 2000 m. liepos 4 d., kai Steigiamajame susirinkime išrinkta pirmoji LRVS Taryba (pirmininkė – Vilija Gudonienė).

Nariai 
Sąjungos nariais gali tapti asmenys, baigę ryšių su visuomene studijas ir (arba) turintys ne mažesnę kaip vienerių metų darbo patirtį komunikacijos srityje.

2016 m. vasario mėnesį LRVS vienijo 210 specialistų.

Valdymo organai 
Visuotinis narių susirinkimas yra aukščiausias LRVS valdymo organas. Susirinkimo metu dvejų metų kadencijai renkama Taryba, kurią sudaro septyni nariai. Taryba vykdo visas administracines funkcijas, organizuoja renginius, užsiima naujų narių pritraukimu, Sąjungos veiklos populiarinimu.

Taryba 
Dabartinė Tarybos sudėtis:
 Lina Jakučionienė (pirmininkė);
 Ingrida Bartkienė (pirmininkės pavaduotoja);
 Rytis Sabas;
 Agnė Dvarionienė;
 Renata Matkevičienė;
 Germanas Kavalskis;
 Janina Sabaitė - Melnikovienė.

Ankstesnių tarybų sudėtys:
 nuo 2001 m. lapkričio 23 d. – Ingrida Šulcienė (pirmininkė), G. Karsokas, S. Petrikonytė-Jurkūnienė, V. Gudonienė, V. Kavaliauskienė, V. Kaminskas, K. Taukačikas.
 nuo 2002 m. lapkričio 22 d. – Jolanta Varapnickaitė-Mažylienė (pirmininkė), I. Šulcienė, V. Kaminskas, M. N. Bikauskienė, V. Jazdauskaitė, D. Andrikienė, A. Federas.
 nuo 2005 m. gegužės 26 d. – Laima Kasparavičienė (pirmininkė), D.Andrikienė, N. Bulotaitė, V. Kavaliauskienė, R. Matkevičienė, M. Voldemaras, I. Šulcienė.
 nuo 2006 m. liepos 18 d. – L. Kasparavičienė (pirmininkė), D. Andrikienė, M. Voldemaras, I. Šulcienė, A. Ramoškaitė, D. Mikutienė ir A. Vaškevičius. Visuotiniame susirinkime pakoregavus įstatus Tarybos narių kadencija pailginta iki dvejų metų.
 nuo 2010 m. gruodžio 7 d. – Jolanta Gužaitė-Quintus (pirmininkė), Renata Matkevičienė, Orinta Barkauskaitė, Agnė Bartusevičiūtė, Aušra Ramoškaitė, Agnė Počepovič, Aldona Jakavonienė.
 nuo 2012 m. gruodžio 12 d. – Orijana Mašalė (pirmininkė), Orinta Barkauskaitė, Justas Jaskonis, Živilė Navickaitė-Babkin, Gintarė Saulytė-Šulgat ir Ingrida Šulcienė.
 nuo 2013 m. lapkričio 28 d. – iš Tarybos atsistatydinusias G. Saulytę-Šulgat ir I. Šulcienę pakeitė išrinkti Ieva Elzbergienė, Lukas Mikelaitis ir Simona Žadvidaitė
 nuo 2014 m. lapkričio 13 d. - Orijana Mašalė (pirmininkė), Lukas Mikelaitis, Jūratė Virkutienė, Ramūnas Matonis, Milda Lomsargienė, Mindaugas Ardišauskas, Andrius Kasparavičius. 
 nuo 2016 m. lapkričio 30 d. - Lina Jakučionienė (pirmininkė), Ingrida Bartkienė, Agnė Dvarionienė, Renata Matkevičienė, Janina Sabaitė Melnikovienė, Germanas Kavalskis, Andrius Kasparavičius.

Etikos kodeksas 
LRVS Etikos kodeksas patvirtintas 2015 m. lapkritį.

Kodeksu siekiama palaikyti aukštus ryšių su visuomene veiklos standartus, visuomenės, klientų, darbdavių ir žiniasklaidos pasitikėjimą ryšių su visuomene specialistais. Kiekvienas narys privalo laikytis valstybinių teisės aktų, užtikrinti informacijos patikimumą ir saugumą, atsakingai vertinti savo galimybes siekiant rezultatų ir vengti nesąžiningos konkurencijos.

Organizuojami renginiai 
Pagrindiniai sąjungos nariams organizuojami renginiai profesionalumui kelti yra RsV klubai, kurių nuo pirmojo, įvykusio 2007 m. rugsėjį, iš viso surengta 23.

2007–2008 m. sąjunga organizavo konferenciją „PR Formos” – pirmąjį RsV specialistams skirtą tarptautinį renginį Lietuvoje.

2014 m. organizuotas pirmasis metinis komunikacijos renginys Lietuvoje „PaRa 2014“, jo metu išdalinti kasmetiniai apdovanojimai.

Šaltiniai 

Lietuvos asociacijos
Ryšiai su visuomene